HU Az Európai Unió Hivatalos Lapja C 277/4

A tagállamok által közzétett összefoglaló tájékoztató az EK-Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló, 2003. december 23-i 1/2004/EK bizottsági rendelet értelmében nyújtott állami támogatásokra vonatkozóan

(2005/C 277/05)

Támogatás száma: XA 63/05

Tagállam: Franciaország

Régió: Provence – Alpes – Côte d'Azur (PACA)

A támogatási program megnevezése: Támogatás a környezetvédelem javára történő tárgyi beruházásokhoz

Jogalap:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibérations no 03-177 du 17/10/2003, no 03-250 du 5/12/2003 et no 04-44 du 24/06/2004 du Conseil régional de la région PACA

A támogatási program keretében tervezett éves kiadások: 400 000 EUR

A támogatások maximális intenzitása: A támogatás a támogatható beruházások adó nélküli összegének 20 %-ától 27,5 %-áig terjedő adóhozzájárulás formájában valósul meg, a kedvezményezett jellege és az érintett területek szerint. A felső határ támogatottanként 7 700 EUR

A végrehajtás időpontja: Az Európai Bizottság átvételi elismervényének kézhezvételét és bejegyzését követően

A támogatási program időtartama:

Célkitűzés: Ez az intézkedés a 2003. december 23-i 1/2004/EK bizottsági rendelet 4. cikke 3b), 3c) és 3d) pontjának keretébe tartozik. Olyan beruházások ösztönzésével, amelyek hozzájárulnak a környezetkímélő művelési rendszerek bevezetéséhez, ez a program megfelel a mezőgazdasági tevékenység fenntartásának a minőségjavítással, a temékek élelmiszerbiztonságával és a természeti források megőrzésével való összeegyeztetésére irányuló törekvésnek.

Olyan beruházások pénzügyi támogatását teszi lehetővé, mint:

— göngyölítők a műanyag bevonatok és üvegházi ponyvatetők begyűjtéséhez

— hulladéktömörítők

— zúzógép növényi hulladékokhoz

— komposztforgatók

— -rögzített helyzetű szennyvízszűrő rendszerek

— felszerelés és szükséges beruházások az ipari szennyvíz kezeléséhez vagy reciklálásához

— nem kémiai gyomirtó

— új generációs permetezők öblítőtartállyal és teljesítményszabályozóval

— gőz általi talajfertőtlenítő

— berendezések a növényvédelmi termékek permetezőtartály-üledékeinek visszanyerésére

— növényvédőoldat-visszanyerő lemezek

— veszélyes termékek biztonságos raktározása

— napenergia- vagy megújuló engergiaelemekkel szigetelt épületek elektromos táplálása

— komposztszórók

— hígtrágyahordók

Érintett ágazatok: Valamennyi HÉA-körbe tartozó vállalkozás a termelői ágazatban, amelynek vezetője főfoglalkozású mezőgazdasági vállalkozó és bejegyzett tagja a Mutualité sociale agricole (MSA)-nak, valamint a megzőgazdasági vállalkozók egészségbiztosítójának (AMEXA).

A felelős hatóság neve és címe:

Monsieur le Président du Conseil général de la région PACA Hôtel de région 27, place Jules Guesde FR-13481 Marseille Cedex 20

Honlap: www.cr-paca.fr

Támogatás száma: XA 23/05

Tagállam: Egyesült Királyság

Régió: Chesire (beleértve Chesire megyét, valamint Halton és Warrington törvényhatóságainak területét)

A támogatási program megnevezése vagy az egyedi támogatásban részesülő vállalkozás neve: Chesire vidékhasznosítási program – P&M támogatási kezdeményezés (Módosított)

Jogalap: Section 5 of the Regional Development Agencies Act 1998

A program keretében tervezett éves ráfordítás vagy a gazdasági egység számára nyújtott egyedi támogatás teljes összege: A programhoz annak időtartama alatt nyújtott teljes juttatás összege 190 000 angol font. Ez a következőképpen oszlik meg:

1. év 2005/2006 – 70 000 GBP

2. év 2006/2007 – 70 000 GBP

3. év (2007. április 1-jétőljúnius 30-ig) – 50 000 GBP

A támogatás maximális intenzitása: A támogatás maximális intenzitása 40 %, egyedi támogatásonként 62 500 angol fontot kitevő kiegészítő felső határral

Végrehajtás időpontja:

A program vagy az egyedi támogatás nyújtásának időtartama: A program 2006. december 31-ig áll nyitva az új pályázók előtt, azonban a kifizetések (amelyekre csak a munka befejezésekor kerül sor) 2007. június 30-ig folytatódnak

Támogatás célja: A program a chesire-i vidéki gazdaság hosszú távú fejlesztését hivatott segíteni. Ezt azáltal valósítja meg, hogy segít a mezőgazdasági vállalkozásoknak versenyképesebbé válni, javítani az üzleti hatékonyságot, kielégíteni a fogyasztói igényeket, és növelni a terményeik értékét.

A támogatás kifizetésére az 1/2004/EK bizottsági rendelet 7. cikkének megfelelően kerül sor. Támogatható költségnek a) ingatlan építése, vásárlása vagy fejlesztése, b) új vagy használt munkaeszközök vásárlása és c) általános költségek, mint például építészi, mérnöki és konzultációs díjak, megvalósíthatósági tanulmányok valamint szabadalmak és használati engedélyek megszerzése (az a) és b) pontban említett kiadások 12 %-áig)

Érintett ágazat(ok): A program csak feldolgozói és forgalmazási tevékenységekhez nyújt támogatást, de nyitva áll az 1. mellékletben felsorolt termékek minden típusa számára, kivéve az erdészeti, halászati és cukoripari termékeket. Nem támogatható a tejet és a tejtermékeket helyettesítő, illetve utánzó termékek előállítása és forgalmazása sem.

A támogatást nyújtó hatóság neve és címe:

Cheshire Rural Recovery Philip Leverhulme Centre Reaseheath College Nantwich UK-CW5 6DF

Internetcím: www.defra.gov.uk/farm/state-aid/setup/exist-exempt.htm.

Kattintson a „Cheshire Rural Recovery Programme – P& M Grant Initiative” linkre. Felkeresheti emellett a http://www.defra.gov.uk/farm/state-aid/setup/schemes/cheshire-pandm.pdf internetes címet is.

Egyéb információk: A programot eredetileg az 1/2004 rendeletnek megfelelően XA 34/2004 támogatásként hozták létre. Ez a dokumentum az ingatlanok építésének, vásárlásának és felújításának, valamint az általános költségeknek, mint támogatható költségeknek a bevonásával módosítja az XA 34/2004 programot. A módosított program lép az XA 34/2004 program helyébe és az XA 34/2004 program költségvetése átkerül ehhez a programhoz.

Támogatás száma: XA 34/05

Tagállam: Egyesült Királyság

Régió: Észak-Írország

A támogatási rendszer megnevezése vagy az egyedi támogatásban részesülő társaság neve: Pénzügyi segítségnyújtás a fiatal gazdálkodók támogatási rendszeréhez Észak-Írországban (kezdők támogatási rendszere).

Jogalap: Financial Assistance for Young Farmers Scheme Order (Northern Ireland) 2005.

A támogatási program keretében tervezett éves kiadások vagy a vállalkozásnak nyújtott egyedi támogatás teljes összege:

Év 1 2 3 4 5 6 7 8 A támogatási rendszerben résztvevők 100 200 300 0 0 0 0 0 Összesen 100 300 600 600 600 500 400 300 Átlagos kamattámogatás GBP 6 800 6 800 6 800 6 800 6 800 6 800 6 800 6 800 Költségvetés GBP 680 000 2 040 000 4 080 000 4 080 000 4 080 000 3 400 000 2 720 000 2 040 000

Támogatás maximális intenzitása: A támogatási rendszer a fiatal gazdálkodók által felvett kölcsönök után kamattámogatásra ad lehetőséget. A rendelkezésre álló legnagyobb támogatási összeg 17 000 font 5 éven keresztül. A kamat, amely után támogatás fizetendő, a Bank of England alapkamatánál 3,5 %-kal lehet nagyobb (körülbelül 2,5 %-kal magasabb a helyi hitelintézetek alapkamatánál). Ha a kérelmezők ennél magasabb kamatra vesznek fel kölcsönt, őket terheli a különbözet kifizetése.

Végrehajtás időpontja: A támogatási rendszerhez 2005. június 6-ig lehet kérelmeket benyújtani.

A támogatási program vagy egyedi támogatás nyújtásának időtartama: A támogatási rendszer 2005 júniusától 2008. május 31-ig, három éven keresztül tart. A kamattámogatás maximális időtartama 5 év, vagyis az utolsó kifizetés legkésőbb 2013. május 31-án történhet. A kölcsön összegére vagy annak időtartamára nincs korlátozás, de a támogatási rendszer 2008. május 31-én,vagy ha az összes rendelkezésre álló támogatásra kötelezettséget vállaltak, ennél korábban befejeződik. Mivel az 1/2004 rendelet a támogatási rendszerekre vonatkozóan csak 2007. június 30-ig rendelkezik kivételről, ezért ezen időponthoz közelebbi időpontban további állami támogatást kell keresni a támogatási rendszer fennmaradó időtartamára.

A támogatás célja: Ágazati fejlesztés. Az 1/2004 rendelet 8. cikkével összhangban a támogatható költség azon a 40 évnél fiatalabb, kezdő gazdálkodóknak nyújtott kölcsönökre vonatkozó kamattámogatás, akik először lépnek fel mezőgazdasági vállalkozás vezetőjeként. Ez elősegíti a további mezőgazdasági beruházásokat, amely újabb tevékenységeket vagy hozzáadott értéket eredményeznek az észak-írországi mezőgazdaság számára.

Az érintett ágazat(ok): A támogatási rendszer azon fiatal gazdálkodók esetében alkalmazandó, akik elsősorban a termelésben vesznek részt, azonban a feldolgozás és a forgalomba hozatal is részét képezheti a mezőgazdasági vállalkozás tevékenységeinek. A támogatási rendszert valamennyi termelési típus esetében alkalmazzák.

A támogatást nyújtó hatóság neve és címe:

Department of Agriculture and Rural Development Dundonald House Upper Newtownards Road Belfast UK-BT4 3SB

Internetcím: www.defra.gov.uk/farm/state-aid/setup/exist-exempt.htm.

Klikkeljen a „Financial Assistance for Young Farmers Scheme for Northern Ireland”-re. Máskülönben az oldal közvetlenül is elérhető a következő címen: www.defra.gov.uk/farm/state-aid/setup/schemes/financialassist-farmersni.pdf.

Támogatás száma: XA 43/05

Tagállam: Egyesült Királyság

Régió: Kent Downs, kiemelkedő természeti szépségű terület

A támogatási rendszer megnevezése vagy az egyedi támogatásban részesülő vállalkozás megnevezése: The Kent Downs Rural Advice Service

Jogalap: Sections 84 and 85 of The Countryside and Rights of Way Act 2000

A támogatási program keretében tervezett éves kiadás vagy a vállalkozásnak nyújtott egyedi támogatás teljes összege: 2005. szeptember 1–2006. július 31.: 15 000 GBP

A támogatás maximális intenzitása: A 100 %-os kifizetések csak egy évig tartanak, de fennáll ezen időszak váratlan események függvényében történő meghosszabbításának a lehetősége. Ez nem haladhatja meg 2006. szeptember 30-át, és nem eredményezheti a kiadások növelését

Végrehajtás időpontja:

A támogatási rendszer vagy az egyedi támogatás időtartama: A támogatási rendszerhez július 31-ig lehet kérelmeket benyújtani. A támogatásokat 2006. szeptember 30-ig fizetik

Támogatás célja: Ágazatfejlesztés

A támogatás célja a megfelelő időben történő tanácsadás, amely pénzügyileg eredményes, környezetvédelmi szempontból igazolt és a tervezés szempontjából elfogadható diverzifikációs intézkedésekhez vezet. A támogatás az 1/2004/EK rendelet 14. cikke alapján kerül végrehajtásra. A tanácsadási költségek elszámolhatók.

Érintett ágazat(ok): Gazdálkodók és földhöz kapcsolódó vidéki vállalkozások alatt a következő területeken tevékenykedőket kell érteni: kevert kultúrák, szántóföldi zöldség, salátakultúrák, dísznövények (beleértve a faiskolákat, virágokat és virághagymákat), fűmag és gyep, marha-, juh- és sertéshús, tejtermékek, baromfi és tojás, a mezőgazdasági üzemen idegenforgalmi szolgáltatás végzése, béristálló és lovarda, valamint látogatót vonzó egyéb tevékenység a mezőgazdasági üzemen.

A támogatást odaítélő hatóság neve és címe:

Kent County Council Invicta House County Hall Maidstone UK-Kent ME 14 1XX

A támogatási rendszert igazgató szervezet

The Kent Downs Rural Advice Service (KDAS) Kent Downs Unit West Barn Penstock Hall Farm Canterbury Road East Brabourne Ashford UK-Kent TN25 5LL

Internetes cím: http://www.defra.gov.uk/farm/state-aid/setup/exist-exempt.htm.

Kattintson a „The Kent Downs Rural Advice Service”-re. Vagy felkeresheti közvetlenül a www.defra.gov.uk/farm/state-aid/setup/schemes (Kent Downs Rural Advice Service internetes címet.

Egyéb információ: A rendszer valamennyi, földdel kapcsolatos tevékenységet végző számára elérhető lesz, nem csak a gazdák számára. A nem mezőgazdasági tevékenységek számára a támogatás a de minimis támogatásról szóló 69/2001 bizottsági rendelettel összhangban kerül kifizetésre. A támogatás elérhető lesz a mezőgazdasági tevékenységről nem mezőgazdasági tevékenységekre történő diverzifikációval kapcsolatban is.

A kedvezményezettek nem választhatják meg a szolgáltatót. A tanácsadó a Kent Downs Rural Advice Service (KDAS) lesz, amely tanácsadóit pályázat útján választják ki.

Támogatás száma: XA 44/05

Tagállam: Franciaország

Támogatási rendszer megnevezése: A vágásra szánt szarvasmarha- és juhfélék tenyésztésének ágazatában vertikumok kialakítására irányuló projektekhez nyújtandó technikai segítség támogatása

Jogalap: Code rural, partie législative: articles L 621-1 à 621-11

Arrêté du ministre de l'agriculture, de l'alimentation, de la pêche et de la ruralité du 25 mai 2005

A támogatási program keretében tervezett éves kiadások: A támogatás 2005. évi tervezett költségvetése 1 500 000 EUR.

Ezt megújítják a következő két évre, ha van rá költségvetési keret, sőt adott esetben hosszabb időre is, de öt évnél nem tovább

A támogatások maximális intenzitása: A támogatható költségek 40 %-ának erejéig, az alábbi halmozható összeghatárokkal:

kedvezményezettenként és hároméves időszakonként 100 000 EUR,

termelői csoport által teljesítendő programonként 100 000 EUR vagy, ha több termelői csoport egyazon programot teljesít, termelői csoportonként 150 000 EUR

A végrehajtás időpontja: A Bizottsághoz eljuttatott, az intézkedésről szóló értesítés átvételi elismervényének keltezése napján veszi kezdetét a támogatási rendszer végrehajtása, feltéve hogy addigra mozgósítható az előirányzott összeg és kihirdették az intézkedést az OFIVAL honlapján

A támogatási program időtartama: Ha rendelkezésre áll az előirányzott összeg, három év, adott esetben összesen öt évre meghosszabbítva.

Támogatás célkitűzése: Ez a támogatási rendszer a 2003. december 23-i 1/2004/EK bizottsági rendelet 13. és 14. cikkének keretében valósul meg.

Három fő célkitűzése van:

felismerni és jellemezni a minőségi termékek felvételére alkalmas piacokat az igéretes piaci rések körében,

a szarvasmarha- és juhfélék vertikumában az álattenyésztők és a piac többi szereplői közötti szerződéses viszonyokat elterjedtebbé tenni, a vágóhidakat is bevonva, a hústermékek eladhatóbbá tétele és a kereslet alakulásához való alkalmazkodás érdekében

támogatni a termelésnek a felismert kereslethez való igazításához szükséges segítségnyújtást.

Az ezen célkitűzéseknek megfelelő értékesítési projektek sikeres megvalósítását biztosító segítségnyújtás és tanácsadás (tanulmányok, projektszervezés és -felülgyelet) költségei, a minőségellenőrzés és –vizsgálat költségei, továbbá a promóciós, tájékoztatási, piacfelmérési és közvéleménykutatási műveletek finanszírozhatók a támogatás révén

Érintett gazdasági ágazatok: A vágásra szánt szarvasmarha- és juhfélék tenyésztése

A felelős hatóság neve és címe:

Office national interprofessionnel des viandes, de l'élevage et de l'aviculture (OFIVAL), amelynek székhelye: 80, avenue des terroirs de France FR-75607 Paris Cedex 12

Honlap címe: www.legifrance.gouv.fr

A „droit français” rovaton belül a „les autre textes législatifs” kiválasztása után a Journal Officiel 2005. május 29-i 124. számában a 72. jogszabályt kikeresni

www.ofival.fr

Támogatás száma: XA 46/05

Tagállam: Egyesült Királyság

Régió: Északnyugat-Anglia

Az egyedi támogatásban részesülő vállalkozás neve: Homebred Limited

Jogalap: Section 5 of the Regional Development Agencies Act 1998.

A támogatási program keretében tervezett éves kiadások vagy a vállalkozásnak nyújtott egyedi támogatás teljes összege: 2005. augusztus 1.–2006. március 31.: 20 000 GBP

2006. április 1.–2006. július 31.: 45 000 GBP

A támogatás maximális intenzitása: A 100 %-os kifizetések csak egy évig tartanak, de lehetőség nyílhat ezen időszak meghosszabbítására a váratlan események függvényében. Ez nem haladhatja meg 2007 márciusát, és nem eredményezheti a kiadások növelését.

A végrehajtás időpontja: Az első kifizetés 2005. augusztus 1-je után esedékes. (l. A támogatás maximális intenzitása)

Az egyedi támogatás nyújtásának időtartama:

A támogatás célja: Ágazati és regionális fejlesztés

Az Északnyugati Regionális Fejlesztési Ügynökség támogatást biztosít regionális marhahús-értékesítési együttműködés létrehozásához. Ez hozzáadott értéket és lehetőségeket csatol vissza a mezőgazdasági termelést hatékonyabban a piachoz kapcsoló korszerűbb ellátási láncon keresztül. Ez egy fenntarthatóbb jövőhöz vezet.

A támogatás magában foglalja

Egy termelői csoport megalakításának támogatása az 1/2004/EK rendelet 10. cikkével összhangban. Az elszámolható költségek az igazgatási költségeket, valamint a jogi és igazgatási díjakat foglalják magukban.

Érintett ágazat(ok): Marhahús előállítása és forgalmazása.

A támogatást nyújtó hatóság neve és címe:

Northwest Regional Development Agency Renaissance House Centre Park Warrington UK-WA1 1HA

Internetes cím: http://www.defra.gov.uk/farm/state-aid/setup/exist-exempt.htm.

Kattintson a „Homebred Programme”-ra. Vagy elérheti közvetlenül a www.defra.gov.uk/farm/state-aid/setup/schemes/(Homebred Programme.pdf) internetes címen.

Támogatás száma: XA 49/05

Tagállam: Görögország

Régió: Valamennyi régió

A támogatási program megnevezése vagy az egyedi támogatásban részesülő vállalkozás neve: Mezőgazdasági termékek előállításával és feldolgozásával kapcsolatos beruházási tervek, amelyek a gazdaságfejlesztést és a regionális felzárkóztatást elősegítő magánberuházások ösztönzéséről szóló, 2004. évi 3299. sz. törvény hatálya alá tartoznak

Jogalap: α) Νόμος 3299/2004 „Κίνητρα Ιδιωτικών επενδύσεων για την Οικονομική Ανάπτυξη και την Περιφερειακή Σύγκλιση” και β) Κοινή Υπουργική Απόφαση των Υπουργών Οικονομίας και Οικονομικών και Αγροτικής Ανάπτυξης και Τροφίμων 24935/30.6.2005 (υπό δημοσίευση)

A támogatási program keretében tervezett éves kiadás, illetve valamely vállalkozásnak nyújtott egyedi támogatás összege: Költségvetési támogatás (kötelezettségvállalás) éves mértéke: 150 m EUR

Becsült éves adóveszteség: 20 m EUR (az adómentes tartalékot a beruházás megvalósításától számított tíz éven belül lehet képezni)

Maximális támogatási intenzitás: Az 1/2004/EK rendeletben (6. és 7. cikk) megállapított felső határok alapján

Végrehajtás időpontja: A közös miniszteri rendeletnek a Kormányközlönyben történő közzétételét követően

A támogatási program vagy egyedi támogatás nyújtásának időtartama: A program időtartama: 2006. december 31-ig

A támogatás célja: A támogatásokat az 1/2004/EK rendelet 4. cikke (Gazdaságokban végrehajtott beruházások) és 7. cikke (Feldolgozási és forgalmazási beruházás) alapján adják

Az elszámolható költségek az alábbiakat foglalják magukban: (a) ingatlanok építését, vásárlását vagy fejlesztését, (b) felszerelés vásárlását vagy lízingelését a vagyonelem vételárának mértékéig, (c) a leírandó eszközöket alkotó általános nem anyagjellegű ráfordításokat (technológia bevezetésével, fejlesztésével, átadásával, szabadalmak és hasznosítási engedélyek megszerzésével, a beruházási tervre vonatkozó tanulmányokkal kapcsolatos ráfordításokat és a mérnökök és tanácsadók tiszteletdíjait) a beruházási terv összes költségének 8 %-áig.

Érintett gazdasági ágazat(ok): A támogatási program állattenyésztési és növénytermesztési mezőgazdasági termékek előállítására és feldolgozására használható fel, azzal a feltétellel, hogy e tevékenység összhangban van a közösségi szabályozással, különös tekintettel a közös piacszervezéssel kapcsolatos korlátozásokra

A támogatást nyújtó hatóság neve és címe:

Gazdasági és Pénzügyminisztérium Nikis 5, EL-Ir.sz.: 101 80, Athén

Fejlesztési Minisztérium Messogion 119 EL-Ir.sz.: 101 92, Athén

Az ország 13 régiójának Tervezési és Fejlesztési Főigazgatóságai

Internetcím: http://www.mnec.gr/anaptyksiakos_nomos_3299_2004_main.aspx

Egyéb információk: A gazdasági és pénzügyminiszter, valamint a vidékfejlesztési és élelmezésügyi miniszter 2005. július 30-án kelt, 24935. számú közös rendelete a Kormányközlönyben való közzététel után lesz hozzáférhető a honlapon, s ekkor lép hatályba.

Támogatás száma: XA 53/05

Tagállam: Franciaország

Régió: Pikardia

Támogatási rendszer megnevezése: Mezőgazdasági tevékenységek diverzifikációjára irányuló beruházási támogatás

Jogalap:

— Article 4 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-2 de la commission permanente du conseil régional du 29 octobre 2004

Tervezett éves kiadás: 300 000 EUR

A támogatások maximális intenzitása:

— 25 % általános esetben

— 35 % azon mezőgazdasági termelők esetében, akik 5 évnél nem régebben fogtak vállalkozásba.

A támogatható beruházások felső határa: 40 000 EUR projektenként, ami 10 000 EUR támogatási összeghatárnak felel meg általános esetben, illetve 14 000 EUR összeghatárnak azon termelők esetében, akik 5 évnél nem régebben fogtak vállalkozásba.

Ez a százalékarány 40 %-ra és a támogatható beruházások felső határa kétszeresére emelhető az egyéb (megyei, területi, települési...) helyhatóságokkal kötött szerződések esetében a sajátos földrajzi övezetekben tervezett projektek (pl.: városközeli mezőgazdasági termelés) támogatására.

Több termelő társulásával létrejött társasági szerveződés esetében a támogatható beruházásokra, és így az említett maximális arányok szerint nyújtott támogatásokra vonatkozó felső összeghatárok is megkétszerezhetők.

Felhasználás időpontja: Az Európai Bizottság átvételi elismervényének kézhezvételétől.

A támogatási program időtartama: Korlátlan, ha van rá költségvetési fedezet.

Támogatás célkitűzése: A termelési tevékenység diverzifikálásának ösztönzése Pikardia térségében, amely növelné a mezőgazdasági üzem értékét.

Érintett gazdasági ágazatok: A mezőgazdasági termékek előállításában, feldolgozásában és értékesítésében részt vevő összes ágazat.

Ez a támogatás minden olyan mezőgazdasági üzemet érintene, amelyek a mezőgazdasági termékek feldolgozásának és értékesítésének diverzifikációjához, lakossági és közösségi szolgáltatások fejlesztéséhez, a gazdaságokban való vendégfogadás fejlesztéséhez vagy a lovaglási lehetőségek fejlesztéséhez kapcsolódó beruházási projekteket kívánnak megvalósítani.

A támogatást nyújtó hatóság neve és címe:

Conseil régional de Picardie 11, mail Albert 1er BP 2616 FR-80026 Amiens cedex 1

Honlap: http://www.picardie.fr/fr/page.cfm?pageref=guidedesaidesagri

Támogatás száma: XA 54/05

Tagállam: Franciaország

Régió: Limousin

Támogatási rendszer megnevezése: A „biogazdálkodás” tanúsítás fenntartásának támogatása

Jogalap:

— Article 13 du règlement (CE) no 1/2004 du 23 décembre 2003 de la Commission

— Articles L. 1511-1 et L. 1511-2 du code général des collectivités territoriales

— Décision du Conseil régional du Limousin du 23 juin 2005

A támogatási programban tervezett éves kiadás: 85 000 EUR

A támogatások maximális intenzitása: Nem anyagi beruházások A regionális kormányzat átveszi a tanúsítás költségének egy részét, azaz a tanúsítás áfamentes egységára 80 %-ának megfelelő, a 2005-ös évre 200 EUR és 800 EUR közötti összeget.

A felhasználás időpontja: Az Európai Bizottság átvételi elismervényének kézhezvételétől.

A támogatási program időtartama:

Támogatás célkitűzése: A 2092/91/EGK tanácsi rendelet kötelezővé teszi, hogy minden biogazdálkodót a Mezőgazdasági Minisztérium által az (EN 45011) szabvány alapján engedélyezett tanúsító szervezet ellenőrizzen, és tanúsítással lássa el. E támogatás célja, hogy az üzemek tanúsítása költségének átvételével hozzájáruljon a biogazdálkodás fejlesztéséhez.

Érintett ágazat(ok): Minden olyan biogazdálkodó, akinek üzeme Limousin megyében található, és bejelentette (1), hogy biogazdálkodási tevékenységet folytat vagy üzemét biogazdasággá alakítja át 2005-ben, de 2005. július 1-jéig nem részesült (CTE-CAB (2) vagy CAD-CAB (3)) átalakítási támogatásban, vagy az (5 évre kiterjedő) összes CTE vagy CAD/ CAB (4) támogatási összeg és a tanúsításra kapott támogatás együttesen nem haladja meg a 15 000 EUR-t.

Az illetékes hatóság neve és címe:

Monsieur le Président du Conseil Régional du Limousin 27 boulevard de la Corderie FR-87031 Limoges cedex

Honlap: http://www.cr-limousin.fr rubrique „guide des aides”

Támogatás száma: XA 56/05

Tagállam: Németországi Szövetségi Köztársaság

Régió: Bajorország

A támogatási program megnevezése vagy az egyedi támogatásban részesülő vállalkozás neve: Firma Florapharm Pflanzliche Naturprodukte GmbH, 96110 Scheßlitz

Jogalap: Richtlinie zur Durchführung der bayerischen regionalen Förderungsprogramme für die gewerbliche Wirtschaft (veröffentlicht im Allgemeinen Ministerialblatt AllMBl. 2002 S. 168; Beihilfe Nr. XS 29/02)

Im Rahmen des Programms können Investitionen von KMU branchenunabhängig und ohne Beschränkung auf bestimmte Produkte gefördert werden. Zweck dieser Beihilferegelungen ist die Stärkung der Wettbewerbs- und Anpassungsfähigkeit der Wirtschaft und die Schaffung bzw. Sicherung von Arbeitsplätzen insbesondere in strukturschwachen und ländlichen Räumen. Gefördert werden Investitionen von förderungswürdigen Unternehmen der Industrie, des Handwerks, des Handels, des Fremdenverkehrsgewerbes und des sonstigen Dienstleistungsgewerbes.

A támogatási program keretében tervezett éves kiadás, illetve az adott vállalkozásnak nyújtott egyedi támogatás összege: 330 000 EUR

Maximális támogatási intenzitás: A projekt támogatástartalma: 14,96 %

Engedélyezés időpontja: előreláthatólag 2005.9.1.

A program időtartama, illetve az egyedi támogatás kifizetése: A támogatások tervezett kifizetési ideje: 2005 vége

A támogatás célja: Beruházások támogatása az EK-Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló, 2003. december 23-i 1/2004/EK bizottsági rendelet értelmében. Ezt szolgálják a vállalat tervezett bővítési munkálatai (raktár- és termelési létesítmények építése, valamint új gépek és berendezések beszerzése). A támogatási program segítségével 38 állandó munkahelyet biztosítanak, valamint 19 állandó munkahelyet hoznak létre, amelyből 10 gyakornoki hely.

Érintett gazdasági szektorok: itt: feldolgozás és forgalmazás; teatermelés

Az engedélyező hatóság neve és címe:

Regierung von Oberfranken Ludwigstraße 20 DE-95444 Bayreuth

Internetcím: A www.regierung.oberfranken.bayern.de\brf internetcímen tekinthetők meg a támogatás odaítélésének kritériumai és feltételei a támogatási határozatot követően.

Támogatás: XA 58/05

Tagállam: Olaszország

Tartomány: Veneto

A támogatási rendszer megnevezése vagy az egyedi támogatásban részesített vállalkozás neve: A képzési intézkedések 2005 évi terve. képzési tevékenységek az elsődleges ágazatban. Veneto Tartományi Közgyűlésének 2005.3.18-i 1101.sz.

Jogalap: L. 845/1978 „Legge quadro in materia di formazione professionale”

L.R. n. 10 del 30.1.1990. „Ordinamento del sistema della formazione professionale e organizzazione delle politiche regionali del lavoro”

A támogatási program keretében tervezett éves kiadások: A jóváhagyott támogatási rendszer 2 000 000 EUR felel meg és a Veneto Tartomány Képzési Igazgatósága mellett akkreditált képzési szervezeteknek ítélhető meg az elsődleges ágazatban történő képzési tevékenység megvalósításához.

Támogathatóak a munkához kapcsolódó képzési intézkedések, vagyis azok, amelyek a munkavállalókat célozzák meg a közgyűlési határozatban megállapított körben.

Az 1/2004. rendelet 17.cikke 1a pontja értelmében tanúsítjuk, hogy a kezdeményezés megvalósításához az illetékes tartomány költségvetésében ténylegesen rendelkezésre áll a

72040 fejezetben – 2 000 000 EUR hozzájárulás tőkeszámlán

A támogatás legnagyobb intenzitása: A támogatást a képzési költség/óra paraméter alapján ítélik meg. Ez jelenleg a 110 EUR x képzési óra paraméternek felel meg.

Alkalmazás időpontja: A támogatás folyósítására a tartomány igazgatójának a rendszert létrehozó határozata megalkotását és annak Veneto Tartomány Hivatalos Közlönyében történő közzétételét követően kerül sor.

A rendszer vagy az egyedi támogatás időtartama: A támogatási rendszer az egyes képzési szervezeteknek történő kifizetéssel ér véget, amire az elszámolás ellenőrzése és jóváhagyása után kerül sor

A támogatás célja: Veneto tartomány évente forrásokat irányoz elő folyamatos szakképzések megvalósítására a mezőgazdasági vállalkozók és a mezőgazdasági ágazatban dolgozó munkatársak, technikai asszisztensek és egyéb hivatások támogatására (2003. 8.9-i, 32.sz. tartományi törvény), azzal a céllal, hogy

elősegítse a vállalkozói kultúra terjedését;

növelje a mezőgazdaságban dolgozók szaktudását;

elősegítse az ismeretek bővülését a technológiai innováció területén.

Az 1101/2005.sz. tartományi közgyűlési határozatban tehát hivatkozás történik az 1/2004/EK rendelet 14. cikkére. A támogatási rendszer által támogatható kiadások elsősorban azok, amelyek a képzési programok szervezéséhez kapcsolódnak.

Érintett ágazat(ok): A támogatási rendszer a szakképzési szolgáltatás nyújtásának körében azokra a természetes és jogi személyekre alkalmazandó, akik az 53/2003. sz. törvény alapján eleget tesznek az oktatáshoz és szakképzéshez való jogoknak és kötelezettségeknek.

A támogatást engedélyező hatóság neve és címe:

Regione Veneto Segreteria Formazione e Lavoro Direzione regionale Formazione Via G. Allegri n. 29 IT-30174 Mestre — Venezia (Italia)

Honlap: www.regione.veneto.it /servizi alla persona/formazione e lavoro/formazione continua e permanente

Egyéb információk: Felvilágosítás:

Direzione Formazione

Tel.: (39) 41 27 95 030 – 5029

Fax: (39) 41 27 95 085

(1) A Bio Ügynökségnél kell kötelezően bejelentést tenni.

(2) Contrat Territorial d'Exploitation /CTE, Conversion Agriculture Biologique/CAB

(3) Contrat Agriculture Durable /CAD.

(4) Ezt az összeget a CTE/CAD/CAB szerződés másolata alapján igazolják..